b'\n_START_ARTICLE_\nPape\xc5\xa1ka nezmotljivost\n_START_PARAGRAPH_\nPape\xc5\xa1ka nezmotljivost je dogma v Rimskokatoli\xc5\xa1ki cerkvi, ki trdi, da je pape\xc5\xbe kot pastir globalne Cerkve in najvi\xc5\xa1ja u\xc4\x8diteljska avtoriteta nezmotljiv v vpra\xc5\xa1anjih vere in morale (nravnosti), kadar se izrecno sklicuje na to. Za ta namen je v rabi izraz ex cathedra \xe2\x80\x93 latinsko za s stola oziroma s stolice, pri \xc4\x8demer je mi\xc5\xa1ljen \xc5\xa1kofovski prestol, ki ga pape\xc5\xbe uporablja za izvr\xc5\xa1evanje svoje nadoblasti v rimski stolnici, ki je Bazilika sv. Janeza v Lateranu, imenovana tudi mati in glava vseh cerkva v mestu in po svetu._NEWLINE_Ve\xc4\x8dina katoli\xc5\xa1kih teologov danes meni, da je tudi kanonizacija (razglasitev nekoga za svetnika) dejanje pape\xc5\xbeeve nezmotljivosti in da je zato nepreklicno. Ostajajo pa razhajanja v podrobnostih, kateri vidiki kanonizacije povzro\xc4\x8dijo, da je dejanje razglasitve nezmotljivo.'